作者:辛棄疾
標題:賀新郎
內容:翠浪吞平野。挽天河、誰來照影，臥龍山下。煙雨偏宜晴更好，約略西施未嫁。待細把、江山圖畫。千頃光中堆灩澦，似扁舟、欲下瞿塘馬。中有句，浩難寫。詩人例入西湖社。記風流、重來手種，綠陰成也。陌上游人誇故國，十里水晶臺榭。更夏道、橫空清夜。粉黛中□歌妙曲，問當年、魚鳥無存者。堂上燕，又長夏。